CELEX: 32021R1166
Language: lt
Date: 2021-07-15 00:00:00
Title: Komisijos įgyvendinimo reglamentas (ES) 2021/1166 2021 m. liepos 15 d. kuriuo dėl standartinių scenarijų, susijusių su tiesiogiai matomais ir tiesiogiai nematomais skrydžiais, taikymo datos atidėjimo iš dalies keičiamas Įgyvendinimo reglamentas (ES) 2019/947 (Tekstas svarbus EEE)

2021 7 16   
               
               
                  LT
               
               
                  Europos Sąjungos oficialusis leidinys
               
               
                  L 253/49
               
            
         KOMISIJOS ĮGYVENDINIMO REGLAMENTAS (ES) 2021/1166
         2021 m. liepos 15 d.
         kuriuo dėl standartinių scenarijų, susijusių su tiesiogiai matomais ir tiesiogiai nematomais skrydžiais, taikymo datos atidėjimo iš dalies keičiamas Įgyvendinimo reglamentas (ES) 2019/947
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (1), ypač į jo 57 straipsnį,
         kadangi:
         
                     (1)
                  
                  
                     pagal Komisijos įgyvendinimo reglamento (ES) 2019/947 (2) 23 straipsnio 4 dalį nuo 2021 m. gruodžio 2 d. valstybės narės UAS naudotojų pagal to įgyvendinimo reglamento 5 straipsnio 5 dalį teikiamas deklaracijas gali pripažinti tik jei jos susijusios su skrydžiu, atitinkančiu vieną iš dviejų standartinių scenarijų, numatytų to įgyvendinimo reglamento priedo 1 priedėlyje;
                  
               
                     (2)
                  
                  
                     UAS gamintojai darniuosius standartus laiko svarbia priemone, suteikiančia jiems galimybę rinkai pateikti reikalavimus atitinkančias UAS;
                  
               
                     (3)
                  
                  
                     tačiau kai kurie darnieji standartai, susiję su C5 ir C6 klasių UAS taikomais reikalavimais, iki 2021 m. gruodžio 2 d. dar bus neprieinami;
                  
               
                     (4)
                  
                  
                     todėl būtina atidėti taikymo pradžios datą, siekiant užtikrinti, kad darnieji standartai, susiję su C5 ir C6 klasių UAS taikomais reikalavimais, būtų prieinami prieš tai, kai valstybės narės galės pripažinti tik deklaracijas dėl skrydžių, atitinkančių Įgyvendinimo reglamento (ES) 2019/947 priedo 1 priedėlyje nurodytus standartinius scenarijus. Iki to laiko valstybės narės turėtų turėti galimybę pripažinti UAS naudotojų pagal to įgyvendinimo reglamento 5 straipsnio 5 dalį teikiamas deklaracijas, grindžiamas nacionaliniais standartiniais arba lygiaverčiais scenarijais;
                  
               
                     (5)
                  
                  
                     šiame reglamente nustatytos priemonės atitinka pagal Reglamento (ES) 2018/1139 127 straipsnį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2019/947 23 straipsnio 2, 3 ir 4 dalys pakeičiamos taip:
            
               
                  „2.   5 straipsnio 5 dalis taikoma nuo 2023 m. gruodžio 3 d.
               
               
                  3.   Priedo UAS.OPEN.060 dalies 2 punkto g papunktis ir priedo UAS.SPEC.050 dalies 1 punkto l papunktis taikomi nuo 2022 m. liepos 1 d.
               
               
                  4.   poveikio 21 straipsnio 1 dalies taikymui, iki 2023 m. gruodžio 2 d. valstybės narės gali pripažinti UAS naudotojų pagal 5 straipsnio 5 dalį teikiamas deklaracijas, grindžiamas nacionaliniais standartiniais arba lygiaverčiais scenarijais, jei tie nacionaliniai scenarijai atitinka priedo UAS.SPEC.020 dalies reikalavimus.
                  Tokios deklaracijos nustoja galioti nuo 2025 m. gruodžio 2 d.“
               
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 15 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 212, 2018 8 22, p. 1.
         
            (2)  2019 m. gegužės 24 d. Komisijos įgyvendinimo reglamentas (ES) 2019/947 dėl bepiločių orlaivių naudojimo taisyklių ir tvarkos (OL L 152, 2019 6 11, p. 45).